Lav et referat af nedenstående tekst:

Tekst:
Det blev ikke til guld for Holland og Helle Thomsen ved EM i december, men tredjepladsen ved slutrunden var en af årsagerne til, at den danske træner søndag vandt guld i en anden kategori. I pausen i kvindernes Champions League-finale i Budapest blev Thomsen kåret af det europæiske håndboldforbund, EHF, som den bedste kvindetræner i denne sæson. En pris, der uddeles for første gang. - Jeg bliver jo glad over, at der er nogen, der synes, at jeg gør et stort stykke arbejde, siger Helle Thomsen til TV 2 SPORT. - Men i en holdsport vinder man altid sammen. Det har fungeret godt hos de steder, jeg har været, så der er en masse, der har del i den her pris. Helle Thomsen var nomineret til prisen sammen med følgende personer: Carmen Andreea Amariei. Førte Rumænien til en 9. plads ved U18-VM Beata Bohus. Førte Ungarn til sølvmedaljer ved U18-VM Vigdis Holmeset. Førte Norge til sølvmedaljer ved U20-VM Ljubov Sidoricheva. Vandt guldmedaljer med Rusland ved U18-VM. Helle Thomsen kan senere i maj også blive kåret til verdens bedste træner for et kvindehold. Her er hun nomineret af det internationale håndboldforbund, IHF, sammen med Norges landstræner, Thorir Hergeirsson, Rumæniens landstræner, Ambros Martín, Frankrigs landstræner, Olivier Krumbholz, og Serbiens landstræner, Ljubomir Obradovic. Danskeren var træner i FC Midtjylland fra 2012-2016, hvor hun vandt tre pokaltitler og to danske mesterskaber med holdet. Sidste år blev hun ansat i den norske klub Molde, hvor hun har kontrakt indtil 2020. Efter slutrunden i december valgte Helle Thomsen at stoppe som hollandsk landstræner efter EM-sølv og bronze samt VM-bronze.

Referat:
Det europæiske håndboldforbund har kåret frederikshavneren som den bedste kvindetræner i denne sæson.